Hjørrings beredskab fik søndag morgen en melding om et færdselsuheld med fastklemte, efter en kvindelig billist var kørt galt på Skallerupvej ved Lønstrup. Da beredskabet nåede frem til ulykkesstedet, var kvinden selv kommet ud. - En kvinde kører af vejen, og bilen vælter rundt. Hun havde lidt besvær med at komme ud, men hun er ude nu, og hun er uden skader, siger vagtchef ved Nordjyllands Politi Per Vagn. Ifølge vagtchefen er det formentlig det glatte føre, der er årsag til uheldet.
Søndag morgen kørte en kvindelig billist galt i et solouheld ved Lønstrup. Kvinden slap fra uheldet uden alvorlige skader.